**ΣΥΛΛΟΓΟΣ ΕΡΓΑΖΟΜΕΝΩΝ ΣΤΙΣ Δ.Ο.Υ.**

**ΑΧΑΪΑΣ – ΗΛΕΙΑΣ – ΚΕΦΑΛΛΗΝΙΑΣ – ΖΑΚΥΝΘΟΥ**

Ακτή Δυμαίων 18 (3ος όροφος) Τ.Κ. 26222–ΠΑΤΡΑ

syllogos.doy@gmail.com

*Πάτρα 23/02/2022*
*Αρ.Πρωτ.12*

**ΑΝΑΚΟΙΝΩΣΗ – ΔΕΛΤΙΟ ΤΥΠΟΥ**

Με την προκήρυξη διαγωνισμού 1Γ/2022 έγινε κατανομή για την κάλυψη θέσεων εργασίας στην ΑΑΔΕ με νέους υπαλλήλους. ΑΑΔΕ και κυβέρνηση θεωρούν «απάντηση» στο τεράστιο κύμα αποχωρήσεων πάνω από 1.200 συναδέλφων των τελευταίων χρόνων, τους 325 εφοριακούς, οι οποίοι δεν αναμένεται να αναλάβουν καθήκοντα πριν τα τέλη του 2023 (!!) με αρχές του 2024, αφού απαιτείται μέχρι να αναλάβουν καθήκοντα να γίνουν εξετάσεις τον Σεπτέμβρη του 2022 που έχουν κενές αίθουσες τα σχολεία και ακολουθούν βαθμολόγηση, ενστάσεις κλπ συν εννιάμηνο στη ΦΟΤΑ.

Ενδεικτικά για τον τρόπο που οργανώνεται η λειτουργία των υπηρεσιών και η εξυπηρέτηση του φορολογούμενου πολίτη παρουσιάζουμε στοιχεία υπηρεσιών του συλλόγου μας:

Δ.Ο.Υ. Α΄ Πατρών – Δ.Ο.Υ. Α΄ τάξης (Δικαστικό – Έλεγχος Ν. Αχαΐας και Ν. Κεφαλληνίας).

|  |  |  |
| --- | --- | --- |
| Οργανικές Θέσεις: | 103 | Πρόβλεψη κάλυψης θέσεων με την προκήρυξη διαγωνισμού 1Γ/2022:6 |
| Υπηρετούντες: | 80 |
| Αποχωρήσεις τριετίας 2019-2020-2021 |
| Μετακινήσεις: | 5 |
| Συνταξιοδοτήσεις: | 9 |
| Τοποθετήσεις τριετίας 2019-2020-2021: | 8 |

Δ.Ο.Υ. Πύργου– Δ.Ο.Υ. Α΄ τάξης (Δικαστικό – Έλεγχος Ν.Ηλείας και Ν. Ζακύνθου).

|  |  |  |
| --- | --- | --- |
| Οργανικές Θέσεις: | 77 | Πρόβλεψη κάλυψης θέσεων με την προκήρυξη διαγωνισμού 1Γ/2022:1 |
| Υπηρετούντες: | 64 |
| Αποχωρήσεις τριετίας 2019-2020-2021 |
| Μετακινήσεις: | 10 |
| Συνταξιοδοτήσεις: | 5 |
| Τοποθετήσεις τριετίας 2019-2020-2021: | 4 |

Δ.Ο.Υ. Αμαλιάδας – Δ.Ο.Υ. Α-Β ΄ τάξης .

|  |  |  |
| --- | --- | --- |
| Οργανικές Θέσεις: | 32 | Πρόβλεψη κάλυψης θέσεων με την προκήρυξη διαγωνισμού 1Γ/2022:0 |
| Υπηρετούντες: | 26 |
| Αποχωρήσεις τριετίας 2019-2020-2021 |
| Μετακινήσεις: | 2 |
| Συνταξιοδοτήσεις: | 4 |
| Τοποθετήσεις τριετίας 2019-2020-2021: | 1 |

Δ.Ο.Υ. Αιγίου – Δ.Ο.Υ. Α-Β ΄ τάξης .

|  |  |  |
| --- | --- | --- |
| Οργανικές Θέσεις: | 31 | Πρόβλεψη κάλυψης θέσεων με την προκήρυξη διαγωνισμού 1Γ/2022:0 |
| Υπηρετούντες: | 19 |
| Αποχωρήσεις τριετίας 2019-2020-2021 |
| Μετακινήσεις: | 1 |
| Συνταξιοδοτήσεις - Παραιτήσεις: | (8+1) = 9 |
| Τοποθετήσεις τριετίας 2019-2020-2021: | 0 |

Δ.Ο.Υ. Ζακύνθου – Δ.Ο.Υ. Α-Β ΄ τάξης .

|  |  |  |
| --- | --- | --- |
| Οργανικές Θέσεις: | 28 | Πρόβλεψη κάλυψης θέσεων με την προκήρυξη διαγωνισμού 1Γ/2022:1 |
| Υπηρετούντες: | 21 |
| Αποχωρήσεις τριετίας 2019-2020-2021 |
| Μετακινήσεις: | 1 |
| Συνταξιοδοτήσεις: | 3 |
| Τοποθετήσεις τριετίας 2019-2020-2021: | 1 |

Σημειώνεται δε, ότι στην ήδη ελλειμματική σύνθεση των υπηρεσιών, θα προστεθούν πλήθος συνταξιοδοτήσεων εργαζομένων τόσο κατά το τρέχον έτος όσο και τα επόμενα.

Παρά τις επικοινωνιακές φιέστες της ΑΑΔΕ, η απαξίωση των υποστελεχωμένων υπηρεσιών μας, δημιουργεί ασφυκτική δυσπραγία στην εκπλήρωση του έργου μας (βεβαίωση & είσπραξη δημοσίων εσόδων), περιορίζει δραματικά το κύρος τους, κλονίζει την εμπιστοσύνη του φορολογούμενου πολίτη, συντελώντας καθοριστικά πολλές φορές σε φαινόμενα συγκρούσεων & βίας.

**Οι συγχωνεύσεις των Υπηρεσιών μας γίνονται στο πόδι & δεν λύνουν κανένα πρόβλημα υποστελέχωσης.** Με την νέα προκήρυξη φαίνεται ξεκάθαρα ότι η αναπλήρωση του γερασμένου προσωπικού του κλάδου μας την τριετία 2022-2024 με 325 μόνο Εφοριακούς!! …εξυπηρετεί αποκλειστικά τη Διοίκηση σε ένα μεταβατικό στάδιο συγχωνεύσεων, μέχρι την υλοποίηση των ελεγκτικών κέντρων, με διάσπαση εκ νέου του κλάδου που θα αποστεώσει τις ΔΟΥ από το ελεγκτικό έργο.

**ΚΑΤΑΔΙΚΑΖΟΥΜΕ**

Την απροκάλυπτη πλέον υποβάθμιση των υπηρεσιών δημοσίου χαρακτήρα προς το φορολογούμενο πολίτη.

**ΖΗΤΑΜΕ**

Την στελέχωση των υπηρεσιών τουλάχιστον με τις οργανικές θέσεις που προβλέπονται από το οργανόγραμμα κάθε υπηρεσίας. **Απαιτούμε άμεσα μαζικές προσλήψεις μόνιμου προσωπικού, με πλήρη δικαιώματα και όχι με 36μηνες συμβάσεις !!!**

**Καλούμε την πολιτική ηγεσία και τη Διοίκηση της ΑΑΔΕ να αναλάβουν τις ευθύνες τους.**

** Πάτρα 22/03/2022**

 **Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ**

**Καββαθάς Τρύφωνας Παπαδάτος Αργύρης**